open-index/open-wikipedia-markdown huggingface dataset:
M/S Huckleberry Finn

**M/S Huckleberry Finn** () on TT-Line Nr 1063 Eigentums Gmbh:n omistama autolautta. Alus on rakennettu Schichau Seebeckswerftin telakalla Bremerhavenissa, Saksassa vuonna 1988. Kuollutta painoa aluksella on 6&nbsp;177 tonnia. Autoja alukseen mahtuu kerrallaan 535. Alus on rekisteröity Ruotsin lipun alle ja sen kotisatama on Trelleborg. Nykyään alus liikennöi reitillä Trelleborg–Rostock. 

*Huckleberry Finnin* sisaralus on M/S ''Tom Sawyer''.

## Käyttöhistoria

Huhtikuussa 1988 alus laskettiin vesille ja 28. lokakuuta alus luovutettiin Swecarrier Rederi Ab:n omistukseen, joka rekisteröi aluksen Ruotsin lipun alle. Kotisatamaksi tuli Tukholma. Tuolloin alus oli nimeltään *Nils Dacke*. 31. lokakuuta 1988 *Nils Dacke* aloitti TT-Linen liikenteessä, linjalla Trelleborg–Travemünde. Tammikuussa 1992 Rederi AB Gotland osti aluksen. Kotisatamaksi muuttui Visby. 1. tammikuuta 1993 Ferry Enterprise Ltd osti aluksen ja rekisteröi sen Bahamalle. Toukokuussa 1993 *Nils Dacke* meni telakalle Turkuun, jossa siitä tehtiin auto- ja matkustajalautta. 27. elokuuta alus nimettiin *Peter Paniksi*. Syyskuun alussa *Peter Pan* palasi jälleen Travemünden ja Trelleborgin väliseen liikenteeseen. 27. lokakuuta 2001 alus sai nimen *Peter Pan IV*. Marraskuussa laiva meni kunnostettavaksi SSW Fähr- und Spezialschiffbau GmbH -nimiselle telakalle Bremerhaveniin, Saksaan.

7. tammikuuta 2002 alus sai nykyisen *Huckleberry Finn* -nimensä. 18. tammikuuta 2002 vastakastettu *Huckleberry Finn* rekisteröitiin Ruotsin alusrekisteriin. Kotisatamaksi muuttui Trelleborg. Seuraavana päivänä alus siirtyi nykyiselle reitilleen, Rostockin ja Trelleborgin välille. Toukokuussa alus rekisteröitiin TT-Line Nr 1063 Eigentums Gmbh:n omistukseen.

## Lähteet

## Aiheesta muualla
*Fakta om Fartyg – M/S Nils Dacke 
*The ferry site – M/F Huckleberry Finn  
*Tom Sawyerista ja Huckleberry Finnistä TT-Linen sivuilla
Maija-Leena Soinne

**Maija-Leena Soinne** (s. 6. tammikuuta 1940 Helsinki) on suomalainen näyttelijä ja lausuja.

## Elämä ja ura
Soinne tunnetaan muun muassa Saara Pohjanvuoren osasta elokuvassa *[[Tähdet kertovat, komisario Palmu]]* sekä Leppäsen Aunen roolista elokuvissa *[[Täällä Pohjantähden alla (vuoden 1968 elokuva)|Täällä Pohjantähden alla]]* ja *[[Akseli ja Elina]]* (sekä niistä myöhemmin yhdeksi kokonaisuudeksi leikatussa *[[Pohjantähti (elokuva)|Pohjantähdessä]]*). Soinne on esiintynyt Helsingin kaupunginteatterissa ja Suomen Kansallisteatterissa. Hän on toiminut lausujana myös useissa teattereissa. Soinne on esiintynyt myös useissa elokuvissa ja televisiosarjoissa. Hän on esiintynyt myös Yleisradiossa, ja hän on toiminut myös ääninäyttelijänä elokuvissa *[[Pekka Töpöhäntä (elokuva)|Pekka Töpöhäntä]]* ja *[[Pekka Töpöhäntä Amerikassa]]*.

Soinne näytteli Helge Heralan, Aake Kallialan, Leo Lastumäen ja Olavi Ahosen kanssa televisiosarjassa *[[Valehtelijoiden klubi]]*, ja sama joukko oli mukana myös elokuvassa *[[Koomikko (elokuva)|Koomikko]]*, jossa Soinne esitti Helge Heralan esittämän koomikko Birgerin vaimoa.

Soinne sai valtion taiteilijaeläkkeen keväällä 2008.

## Filmografia
### 1960-luku
*''Tähdet kertovat, komisario Palmu'' (1962)
*''Veljen varjo'' (1964)
*''Kuukausi maalla'' (1964)
*''Vihreä leski'' (1968)
*''Täällä Pohjantähden alla'' (1968)
*''Vodkaa, komisario Palmu'' (1969)

### 1970-luku
*''Akseli ja Elina'' (1970)
*''Lauantai-ilta MTV:ssä'' (1969–1971, televisiosarja)
*''Pohjantähti'' (1973)
**[[Hanski]]* (1966–1973, televisiosarja)
*''Aikapoika ja mono'' (1976, tv-elokuva)
*''Aika hyvä ihmiseksi'' (1977)
*''Onnellinen mies'' (1979)

### 1980-luku
*''Pekka Töpöhäntä'' (1981, suom. ääni)
**[[Pölhölä]]* (1981)
**[[Salameno]]* (1982, TV-elokuva)
*''Valehtelijoiden klubi'' (1981–1983, televisiosarja)
*''Koomikko'' (1983)
*''Huh hellettä!'' (1985, tv-sarja)
*''Pekka Töpöhäntä Amerikassa'' (1985, suom. ääni)
*Akallinen mies (1986)
*''Suomalainen lemmenlaiva'' (1987, tv-sarja)

### 1990-luku
*''Vääpeli Körmy ja marsalkan sauva'' (1990)
*''Uuno Turhapuro'' (1996, televisiosarja, vieraileva näyttelijä)
*''Olga P. Postisen joulukalenteri'' (1996, televisiosarja)
*''Pappia kyydissä'' (1998, televisiosarja)
*''Enon varjo'' (1999, televisiosarja)

### 2000-luku
*''Raivoisat eläkeläiset'' (2000–2002, tv-sarja)
*''Postimiehen varjo'' (2000, tv-sarja)

## Lähteet
Stefano Modena

**Stefano Modena** (s. 12. toukokuuta 1963 San Prospero, Modena, Italia) on entinen italialainen Formula 1 -kuljettaja. Hänen Formula 1 -uransa alkoi Australian GP:sta 1987 ja päättyi Australiaan 1992. Hän saavutti urallaan 2 palkintosijoitusta, yhden eturivin lähtöpaikan ja saalisti yhteensä 17 MM-pistettä.

## Ura
Modenan maine kasvoi hänen ollessa neljäs Italian Formula 3 -sarjassa kaudella 1986. Seuraavalla kaudella (1987) hän nousi Formula 3000 -sarjan mestariksi ja debytoi vielä samana vuonna Formula 1 -sarjassa kauden päätösosakilpailussa Australiassa Brabham-tallissa.

Kaudeksi 1988 Modena sai kuljettajan paikan EuroBrun-tallista, mutta auto oli kilpailukyvytön, ja menestystä ei tullut. Parhaaksi saavutukseksi jäi Unkarin GP:n 11. sija. 

Hän palasi Brabhamille 1989. Kausi oli edellisvuotta parempi, sillä hän saavutti uransa ensimmäisen palkintosijan Monacon GP:ssa, ollessaan kolmas.

Modena jatkoi Brabhamilla kaudella 1990. Hän aloitti lupaavasti ollessaan viides kauden avauksessa Yhdysvalloissa. Seuraavissa kilpailuissa menestystä ei tullut, mihin vaikutti ehkä myös Brabhamin huono taloustilanne.

Kaudeksi 1991 hän siirtyi Tyrrellille. Hän aloittikin kauden hyvin, saavuttaen 4. sijan Yhdysvaltain GP:ssa, ajoi kolmantena San Marinon GP:ssa, kunnes moottorin rikkoutuminen aiheutti keskeytyksen. Sama syy johti keskeytykseen Monacossa, jossa hän starttasi kilpailuun eturivistä. Kanadassa auto kuitenkin kesti maaliin asti, ja tuloksena oli toinen sija, joka jäi hänen parhaaksi sijoituksekseen. Kausi 1991 oli Modenan paras hän keräsi 10 pistettä ja MM-pisteiden 8. sijan.

Kausi 1992 toi Modenalle uuden tallipaikan Jordanilta. Kausi jäi kuitenkin hänen uransa viimeiseksi. Jordan-tallin käyttämät Yamahan moottorit olivat tehottomia ja epäluotettavia, mikä takasi Modenalle kahdeksan keskeytystä ja neljä karsiutumista kilpailuista. Kauden päätösosakilpailu Australiassa toi hänelle vielä uran viimeisen MM-pisteen.

F1-uransa jälkeen hän kilpaili vuosina 1993-2000 Italian ja Saksan rata-autoilusarjoissa vaihtelevalla menestyksellä.

## Tulokset Formula 1

## Lähteet
Pohjois-Bačka

**Pohjois-Bačkan piirikunta** (serbiksi: Севернобачки округ, Severnobački okrug; unkariksi: Észak Bácskai Körzet; kroaatiksi: Sjevernobački okrug; bunjevaciksi: Sjevernobački okrug; slovakiksi: Severobáčsky okres; ruteeniksi: Сивернобачки окрух; romaniaksi: Districtul Bacica de Nord) on piirikunta Serbian pohjoisosissa. Piirikunta sijaitsee Bačkan alueella Vojvodinan autonomisessa provinssissa. Piirikunnan väkiluku on 200 140 ja pinta-ala 1 784 km². Piirikunnan keskuspaikka on Subotica.

## Kunnat
Piirikunta jakautuu kolmeen kuntaan.
* Subotica (unkariksi: Szabadka)
* Bačka Topola (unkariksi: Topolya)
* Mali Iđoš (unkariksi: Kishegyes)

## Väestö
Vuoden 2002 tietojen mukaan piirikunnan väestö jakautuu etnisesti:
* Unkarilaiset = 87 181 (43,56 %)
* Serbit = 49 637 (24,8 %)
* Kroaatit = 17 227 (8,6 %)
* Bunjevci = 16 454 (8,22 %)
* Jugoslaavit = 9 488 (4,74 %)
* Montenegrolaiset = 5 219 (2,6 %)
* Muut.

Kahdessa kunnassa on etnisesti unkarilaisenemmistö, Bačka Topolassa (58,94 %) ja Mali Iđošissa (55,92 %). Subotica on monietninen eikä selkeää enemmistökansaa ole.

Väestö puhuu seuraavia kieliä:
* Unkarin kieli = 88 464 (44,20 %)
* Serbian kieli = 88 323 (44,13 %)
* Kroatian kieli = 9 106 (4,55 %)
* Muut.

Uskonnon mukaan väestö jakautuu seuraavasti:
* Katolinen = 117&nbsp;456 (58,69&nbsp;%)
* Ortodoksinen = 55&nbsp;028 (27,50&nbsp;%)
* Protestanttinen = 9&nbsp;844 (4,92&nbsp;%)
* Muut.
Jason muuttaa taivaaseen

**Jason muuttaa taivaaseen** on suomalainen rockyhtye. Johanna Kustannus julkaisi yhtyeen debyyttialbumin *[[Sopivaa hintaa]]* 28. maaliskuuta 2007. 

Jason muuttaa taivaaseen perustettiin Helsingin Kalliossa syksyllä 2002.

## Jäsenet
* Joska Lakopoulos – laulu
* Valtteri Bruun – kitara
* Mika Kivi – kitara
* Artturi Mehto – koskettimet
* Antti Kivimäki – basso
* Ville Väätäinen – rummut

## Lähteet

## Aiheesta muualla
* Viralliset sivut
Luettelo Dream Theaterin kappaleista

Tämä on **luettelo [[Dream Theater]]in kappaleista**. Kappaleita voi järjestää raidan, kappaleen nimen, albumin, julkaisuvuoden tai keston mukaan.

## Studioalbumeilla julkaistut kappaleet

## Demot ja virallisesti julkaisemattomat

## Luettelo Dream Theaterin soittamista covereista

## Dream Theaterin instrumentaalit
Robert Smithdas

**Robert Smithdas** (7. kesäkuuta 1925 Pittsburgh – 17. heinäkuuta 2014) oli ensimmäinen maisterin arvon saanut yhdysvaltalainen kuurosokea. Hänen kirjalliseen tuotantoonsa kuuluu kaksi teosta: omaelämäkerta *Life at My Fingertips* ja runokokoelma *City of the Heart*. 

Smithdasille myönnettiin Gallaudet Collegen, Länsi-Michiganin yliopiston ja Johns Hopkinsin yliopiston kunnia-arvot. Mies eli yhdessä kuurosokean vaimonsa Michellen kanssa täysin itsenäisesti. 

Robert Smithdasia kunnioitettiin vuonna 1960 "vuoden runoilijan" arvonimellä.

## Lähteet
* Deafblind people in history: Smithdas
Hammaskarppikalat

**Hammaskarppikalat** (Cyprinodontiformes) on makeassa vedessä elävien kalojen lahko, jonka monet jäsenet ovat suosittuja akvaariokaloja. Lahkosta tunnetaan noin 1010 lajia.

Hammaskarppikalat tunnetaan kestävinä kaloina, jotka pärjäävät rehevissäkin vesissä ja pikku lammikoissa, joissa ei tavata muita kaloja. Ne tosin viihtyvät lähellä pintaa, missä happea on usein enemmän kuin syvemmällä. Hammaskarppikalat ovat tyypillisesti kaikkiruokaisia.

Jotkut hammaskarppikalat ovat *kausikaloja*, joiden hedelmöittyneet munat voivat kuivahtaa ennen kuoriutumistaan. Ne ovat sopeutuneet elämään lammikoissa, jotka kuivuvat kuivan kauden aikana. Monille lajeille tämä munien kuivahtaminen on jopa välttämätöntä. Akvaarioharrastajat järjestävät keinotekoisen kuivan kauden keräämällä mätiä akvaarion pohjalle levitettyyn turpeeseen ja kuivattamalla tämän sitten huoneenlämmössä.

Esimerkkejä hammaskarppikalasuvuista, joihin kuuluu kausikaloja, ovat afrikkalainen *Nothobranchius*-suku sekä eteläamerikkalaiset *Austrolebias*, *Gnatholebias*, *Pterolebias*, *Simpsonichthys* ja *Terranatos*.  Akvaarioissa suosittuja lajeja ovat mustaviuhkaevä ja kirjoviuhkapyrstö.

## Luokittelu
Hammaskarppikalojen lahko jaetaan nykyään kahteen alalahkoon Aplocheiloidei ja Cyprinodontoidei ja yhteensä kymmeneen heimoon. Aplocheiloidei-alalahkon kolmesta heimosta kaksi, Aplocheilidae ja Nothobranchiidae luettiin aiemmin yhteiseen heimoon tai alaheimoon (Aplocheilinae), joka tunnettiin suomalaisella nimellä vanhanmaailmankillit.

## Lähteet
I Love You Mi Vida

**I Love You Mi Vida** on espanjalaisen poikabändin D’NASH:in single, joka oli myös Espanjan edustuskappale Eurovision laulukilpailussa 2007. Se sai kilpailussa 43 pistettä jääden sijalle 20.

Laulun alkuperäinen sanoitus oli kokonaan espanjankielinen lukuun ottamatta kertosäkeessä toistuvaa lausetta ”I love you”. Kun euroviisuedustus varmistui, kappaleeseen lisättiin enemmän englanninkielisiä sanoja.

Laulun säveltäjä, ruotsalainen Thomas G:son, teki saman vuoden viisukilpailuun myös Norjan edustuskappaleen, *[[Ven a bailar conmigo]]n*, jonka esitti Guri Schanke.

## Eurovision laulukilpailussa

"I Love You Mi Vida" arvottiin esiintymään 12. toukokuuta 2007 järjestetyssä laulukilpailun finaalissa toisena. Espanja pääsi suurena rahoittajamaana suoraan finaaliin, joten kappale ei kilpaillut semifinaalissa. Kappaletta edelsi Bosnia ja Hertsegovinan Marija Šestić kappaleella "Rijeka bez imena" ja seurasi Valko-Venäjän Koldun kappaleella "Work Your Magic".

Finaalin lopputuloksissa D'NASH sijoittui 20. sijalle 24 maan joukossa saatuaan 43 pistettä. Kappaleen ainoat täydet kaksitoista pistettä tulivat Albanialta.

### Saadut pisteet
Vuonna 2007 Euroviisuissa oli käytössä pelkkä yleisöäänestys. Poikkeuksena Albanian ja Andorran pisteet tulivat raadeilta. "I Love You Mi Vida" sai kilpailun finaalissa pisteitä eri mailta seuraavasti:

## Lähteet
Carol Channing

**Carol Elaine Channing** (31. tammikuuta 1921 – 15. tammikuuta 2019) oli yhdysvaltalainen näyttelijä ja laulaja.

Carol Channing syntyi Seattlessa vuonna 1921, mutta hän kasvoi ja kävi koulunsa San Franciscossa. Korkeakouluopintonsa hän suoritti Bennington Collegessa, missä hän erikoistui draamanäyttelemiseen ja tanssiin.

Channing teki ensiesiintymisensä Broadwayllä vuonna 1948. Channing tunnetuin teatterirooli oli Dolly Levi Jerry Hermanin musikaalissa *Hello, Dolly!*, jossa hän näytteli yli 5&nbsp;000 näytöksessä. Siitä Channing voitti 1964 Tony-palkinnon parhaasta musikaalin naispääosasta. Sen lisäksi hän sai vuonna 1968 erikois-Tonyn ja vuonna 1996 elämäntyöpalkinnon.

Channing näytteli myös elokuvissa. Hän voitti Golden Globe -palkinnon ja sai Oscar-ehdokkuuden elokuvasta *[[Moderni Millie]]*. Muita hänen elokuviaan olivat *[[Hyvitys]]*, *[[The First Traveling Saleslady]]*, *[[Skidoo]]* ja *[[Kersantti Pippuri]]*. Channingin omalaatuinen ääni teki hänestä myös suositun ääninäyttelijän ja dokumenttien lukijan.

Channing äännitti myös useita albumeita ja lauloi ympäri Yhdysvaltoja useissa tanssisaleissa ja konserttihalleissa. Channing julkaisi vuonna 2003 omaelämäkertansa *Just Lucky I Guess* ja alkoi samana vuonna kiertää Yhdysvaltoja oman *The First Eighty Years are the Hardest* -show’n kanssa.

Channing oli naimisissa neljästi, ja hänellä on tähti Hollywood Walk of Famella. Hän kuului myös American Theatre Hall of Fameen ja voitti vuonna 1966 Sarah Siddons -palkinnon.

## Lähteet

## Aiheesta muualla
Skyfire

**Skyfire** on ruotsalainen melodista death metalia  soittava yhtye, joka on perustettu Höörin kaupungissa vuonna 1995.  

## Nykyiset jäsenet
*Andreas Edlund - Kitara, syntetisaattori 
*Martin Hanner - Basso, syntetisaattori
*Joakim Karlsson - laulu 
*Joakim Johnsson - rummut, kitara 
*Johan Reinholdz - kitara 

### Entiset jäsenet
*Jonas Sjögren - basso 
*Tobias Björk - rummut 
*Henrik Wenngren - laulu

## Diskografia
### Demot
*Within Reach (Demo) (1997) 
*The Final Story (Demo) (1998) 

### Albumit
* *[[Timeless Departure]]* (2001)
* *[[Mind Revolution]]* (2003)
* *[[Spectral (albumi)|Spectral]]* (2004)
* *[[Esoteric]]* (2009)
* *[[Liberation in Death]]* (2017)

### EP:t
* *[[Haunted By Shadows]]* (2003)
* *[[Fractal (Skyfiren EP)|Fractal]]* (2009)
* *[[Liberation In Death]]* (2017)
Kellonlahti

**Kellonlahti** on vesialue Perämerellä Kellon kaupunginosassa Haukiputaalla Oulussa. Vesialue rajoittuu etelässä Kellon Kraaselin, Rapakarin ja Kotakarin saariin ja pohjoisessa Virpiniemeen. Kellon Kiviniemen kala- ja venesatama sijaitsee alueen pohjoisreunalla. Vesialue on myös suosittu pilkkialue. Keinotekoinen veneväylä, Kraaselin kaivanto, yhdistää Kellonlahden Kuivasmereen.

## Aiheesta muualla
Aleksei Gubarev

**Aleksei Aleksandrovitš Gubarev** (, 29. maaliskuuta 1931 Gvardeitsi – 21. helmikuuta 2015) oli neuvostoliittolainen kosmonautti.

Gubarev valmistui sotilaslentäjäksi vuonna 1952  Neuvostoliiton laivaston lentokoulusta palvellen Neuvostoliiton ilmavoimissa.

Gubarev oli niitä kosmonautteja, jotka koulittiin miehitettyä kuulentoa varten. Hän lensi vain kaksi kertaa avaruuteen: ensin Sojuz 17 ja vuonna 1976 Sojuz 28 -lento oli osa Interkosmos-ohjelmaa. Hän vietti avaruudessa 37 vuorokautta. Hänen avaruuslentouransa päättyi vuonna 1981, jonka jälkeen hän toimi Tähtikaupungissa hallinnollisessa virassa. Gubarev kirjoitti vuonna 1982 kirjan, jonka englanninkielinen nimi on *The Attraction of Weightlessness*.

## Lähteet

## Aiheesta muualla
Paola Suhonen

**Paola Anneli Ivana Suhonen** (alk. Paula Anneli Suhonen, s. 19. kesäkuuta 1974 Helsinki) on suomalainen vaatesuunnittelija, taiteilija, muotoilija, yrittäjä ja elokuvantekijä. Hänet tunnetaan erityisesti Ivana Helsinki -vaatemerkistä, jonka hän perusti siskonsa Pirjo Suhosen kanssa vuonna 1998.

Koulutukseltaan Suhonen on taiteen kandidaatti Helsingin taideteollisesta korkeakoulusta. Ennen opintojaan Suhonen toimi muun muassa nuorten suunnittelijoiden muodostamassa Fabrik-ryhmässä. Hän on myös voittanut lumilautailun Suomen mestaruuden.

Suhonen on tehnyt yhteistyötä muun muassa Coca-Colan, Nanson, Aarikan, Alkon, Luhdan, Itellan, Pirkan, Seppälän, Vitaliksen, Valion ja Googlen kanssa. Keväällä 2002 Suhosen suunnittelemaa ylioppilaspipoa myytiin 600 kappaletta.

Suhonen asui kaksi vuotta New Yorkissa, missä hän opiskeli vuoden ajan New York Film Academyssa. Syksyllä 2010 hän muutti Los Angelesiin ja opiskeli kuvaajaksi American Film Institutessa. Suhonen on toiminut Yhdysvalloissa ilmestyvän *Love Contemporary* -rakkauslehden päätoimittajana. Hän muutti takaisin Suomeen keväällä 2013. Samana vuonna Suhoselle myönnettiin Pro Finlandia -mitali.

Paola Suhosella oli ensimmäinen oma taidenäyttely Taidehallissa vuonna 2016. Hän kuvasi kahdeksan vuoden ajan kokeellista dokumenttia *Poem Portrait of Nina* yhdestä Hollywoodin tunnetuimmasta pornotähdestä, Nina Hartleystä. Runollisista tuokiokuvista ja haastatteluista koostuvassa monikanavaisessa videoteoksessa Hartley nähdään ensimmäistä kertaa taiteilijan linssin läpi. Suhosen kanssa ystävystynyt Hartley pohtii elokuvallisessa muotokuvassa suhdettaan rakkauteen, seksiin ja elämään ylipäänsä. 

Syyskuussa 2015 ilmestyi Paola ja Pirjo Suhosen ensimmäinen lastenkirja *Erikoiskoira Affe - Talviseikkailu Lapissa*. Kirjasarja sai jatkoa kirjalla *Erikoiskoira Affe - Kevätretki kaupungilla* ja uusi kirja oli luvassa myös vuoden 2017 aikana. Suhoselle myönnettiin vuonna 2018 Suomi-palkinto tunnustuksena merkittävästä taiteellisesta urasta.

Paola Suhosella on puolisonsa Olli Happosen kanssa yhtye Lone Deer Laredo. 

Suhonen joutui Yhdysvalloissa kiistaan Donald Trumpin ex-vaimon Ivana Trumpin kanssa Ivana-tuotemerkkinimestä. Trump vaati Ivana Helsinki -vaatemerkin nimeä muutettavaksi ja se muutettiin globaalisti muotoon Ivana Helsinki Paola Suhonen.

Keväällä 2022 nousivat julkisuuteen entisten työntekijöiden lausunnot Suhosen yrityksen kireästä työilmapiiristä, palkan ”maksamisena” Ivana Helsingin vaatteilla, ylitöiden määrästä, palkattomien työharjoittelijoiden väärinkäytöstä ja Suhosen asiattomasta käytöksestä työnantajana. Suhonen on jyrkästi kiistänyt väitteet ja kokee että häneen on kohdistettu tahallinen kiusaamis- ja maalituskampanja.  

## Filmografia
*7 Heaven Love Ways, 2012

## Lähteet

## Aiheesta muualla
* Kervinen, Eline: Paola Suhonen: Printtikuoseilla huipulle Ylioppilaslehti. 10.12.2004.
Humppa-akatemia

**Humppa-akatemia** on Eläkeläiset-yhtyeen kokoelmalevy vuodelta 2000.

Albumi nousi Suomen virallisen listan sijalle 17.

## Kappaleet
Suluissa kappaleen alkuperäinen esittäjä ja nimi.
### CD1
#*Hyljätyn humppa* (Hanoi Rocks – *Don't You Ever Leave Me*)
#*Humppasonni* (HIM – *Join Me*)
#*Humppaosasto* (Jalla Jalla – *Hospital Waltz*)
#*Ja humppa soi* (Rauli Badding Somerjoki – *Ja rokki soi*)
#*Humppapappa vaan* (Ebba Grön – *Mamma, Pappa, Barn*)
#*Humppa sujuu* (Weeping Willows – *True To You*)
#*Hump* (Van Halen – *Jump*)
#*Kuusessa hevon* (Eric Clapton – *Tears In Heaven*)
#*Humppamedia* (Kent – *Om du var här*)
#*Hotelli helpotus* (The Eagles – *Hotel California*)
#*Paratiisihumppa* (Coolio - Gangsta's Paradise)
#*Humppaa, saatanat!* (Spencer Davis Group – *Gimme Some Lovin*)
#*Poltettu humppa* (Midnight Oil – *Beds Are Burning*)
#*Humppakonehumppa* (Meredith Brooks – *Bitch*)
#*Humpparaakki* (Dio – *Holy Diver*)
#*Humppalialaiset* (Peter Gabriel – *Games Without Frontiers*)
#*Pultsarihumppa* (Weezer – *Buddy Holly*)
#*Humppakostajat* (Suede – *The Beautiful Ones*)
#*Humppaleski 45* (Police – *Every Breath You Take*)
#*Miinakenttähumppa* (X-Perience – *Magic Fields*)
#*Humppasusi Ruotsissa* (Frank Zappa – *Bobby Brown*)
#*Humpaten ympäri maailman* (John Fogerty – *Rocking All Over The World*)
#*Humppamaratooni* (*[[Whiskey in the Jar]]*)

Levyllä on myös kaksi piilotettua kappaletta, *Tahdon Olla Tarvajärvi* (Alivaltiosihteerin *Tahdon Olla Tarvajärvi*) ja *Ma Tahdon Humpata* (Kissin *Rock And Roll All Nite *)

### CD2
#*Humppapommi* (Rancid – *Time Bomb*)
#*Humppa* (Cranberries – *Zombie*)
#*Dumpkopf* (Troggs – *Wild Thing*)
#*Humppaa tai kuole* (2 Unlimited – *No Limit*)
#*Savua Laatokalla* (Deep Purple – *Smoke On The Water*)
#*Laakista humppa* (Damned – *Love Song*)
#*Eläkeläiset* (Spin Doctors – *Two Princes*)
#*Elän humpalla* (Bon Jovi – *Living On A Prayer*)
#*Humppaan itsekseni* (Billy Idol – *Dancing With Myself*)
#*Sortohumppa* (J.M.K.E. – *[[Tere Perestroika]]*)
#*Sorvarin humppa* (Motörhead – *Ace Of Spades*)
#*Pyjamahumppa* (Roxette – *Sleeping In My Car*)
#*Ryhtivaliohumppa* (ZZ Top – *Sharp Dressed Man*)
#*Kuka humpan seisauttaa?* (Creedence Clearwater Revival – *Who'll Stop The Rain*)
#*Aamupalahumppa* (Suzanne Vega – *Tom's Diner*)
#*Humppaleka* (Elvis Presley – *Viva Las Vegas*)
#*Pöpi* (22-Pistepirkko – *Birdy*)
#*Heil humppa* (Kim Wilde – *Kids In America*)
#*Kahvipakettihumppa* (Neil Young – *Rocking In The Free World*)
#*Dementikon keppihumppa* (Kiss – *I Was Made For Loving You*)
#*Humppalaki* (Judas Priest – *Breaking The Law*)
#*Kipin kapin (mä riennän Alkoon)* (Led Zeppelin – *[[Living Loving Maid (She’s Just a Woman)]]*)
#*Humppaukaasi* (Queen – *We Will Rock You*)
#*Jääkärihumppa* (Europe – *Final Countdown*)
#*Poro* (Kraftwerk – *Robots*)
#*Astuva humppa* (Nancy Sinatra – *These Boots Are Made For Walking*)
#*Lumpiohumppa* (The Who – *My Generation*)

Levyllä on myös kaksi piilotettua kappaletta, *Poterohumppa* (Cyndi Lauperin *She Bop*) ja *En saa millään humpatuksi* (Rolling Stonesin *I Can't Get No Satisfaction*)

## Arvostelut
* Soundi: 

## Lähteet
Georgi Gretško

**Georgi Mihailovitš Gretško** (; 25. toukokuuta 1931 Leningrad – 8. huhtikuuta 2017 Moskova) oli neuvostoliittolainen kosmonautti.

Gretško valmistui insinööriksi Leningradin mekaniikan instituutista väitellen matematiikasta. Hän työskenteli Sergei Koroljovin alaisena, kunnes hänet valittiin kosmonauttikoulutukseen. Gretško koulutettiin kuulentoa varten. Hän lensi Sojuz 17-, Sojuz 26- ja Sojuz T-14 -lennoilla muun muassa Saljut-avaruusasemalle. Gretško vietti avaruudessa 134 vuorokautta, 20 tuntia ja 32 minuuttia.

Hän teki ensimmäisen avaruuskävelyn Orlan-avaruuspuvussa 20. joulukuuta 1977. Gretško erosi avaruustoimestaan vuonna 1992 ja ryhtyi luennoijaksi Venäjän tiedeakatemiassa.

Hän totesi seuraavasti ufoista: ”Jos saisin vapaasti kertoa, mitä olemme avaruudessa kokeneet, maailma järkyttyisi perusteellisesti.” (Juhan af Grannin *Vieraita taivaalta* -ohjelma 1990-luvun alusta)

Gretško oli kaksinkertainen Neuvostoliiton sankari.

## Lähteet

## Aiheesta muualla
* spacefacts.de: Lyhyt elämäkerta saksaksi
* space.kursknet.ru: Elämäkerta ,
Puolikovat

**Puolikovat** on Anu Kaipaisen romaani pienen kaupungin muutaman nuoren elämästä muutaman talvipäivän aikana. 

## Juoni

Tarina kulkee Lahden kaltaisessa kaupungissa ennen hiihtolomaa mäkihyppykilpailun ollessa tulossa. Lapset ovat laiskoja, velttoja ja vihaisia, tupakoivia ja seksin aloittaminen on mielessä. Keskiluokan lapsien suuhun on laitettu melkoisesti enemmän kirosanoja kuin vuoden 1960-luvun alussa oli tapana. Juominen pysyy kolajuomissa baarissa, mutta niidenkin ostamisesta pyrkivät vanhoja tonneja omaavat lapset repimään cooliutta. Lapset nahistelevat hieman ja pojat likistelevät tyttöjä. Pääosan aikaa he värjöttelevät lumisilla kaduilla ilman rahaa mennä baariin lämmittelemään. Tosin tanssit olivat iso osa tarinaa.

Tarinan nuoret ovat
* Lauri Lari Räsänen, koulupoika, asuu kerrostalossa tätinsä Helvi Räsäsen luona; perheessä on koira, jonka ulkoiluttamisesta kirja alkaa. Poika tai kirjailija pyrkii kuvaamaa nuoruuden kapinallisuutta tupakoimisella ja aggressiivisella asenteella. Larin täti hermostui, kun pojalla oli iso nippu vieraita avaimia ja ase, jota on viemässä poliisille pohtien sitä, miten pääsisi pojan huoltajuudesta eroon. 
* Toinen kulu tutustuttaa Eka Kaksoseen, joka on hermostuneen äidin ja lääkäri Kaksosen poika. Isä on aina töissä ja arvostelee poikansa huonoa koulunkäyntiä. Kuten tyypillistä näissä tarinoissa on varakkaamman perheen poika on pahempi ja varastelee autoja. Isän auton käyttö autotallissa on kova juttu. Perheessä on Pongo-koira, jonka isä Kaksonen tappaa opetuksena pojalleen.
* Anne Tiirala, jonka isä oli opettaja, mutta sydänvian takia on eläkkeen ja kuoleman partaalla. Annesta tällainen isä on huono statusarvo hänelle. Annen isä sai tarinan päivänäkin rytmihäiriöitä. Annelta vonkaa tanssipari Sulkaa seksiä, mutta sitä ei tule. Anne tunsi itsensä kuitenkin likaiseksi ja otti pitkän suihkun ja vasta havahtui isänsä olevan kuolemassa sairaalassa.
* Reijo Rimppa Rimpilä runoilee mielessään. Hän työskentelee kirjakaupassa, jossa on ihastuksen kohde, Kristiina Kissa Kasurinen, joka on jo aikuisessa elämässä kiinni – oma työ, omat opinnot ja oma asunto. Rimpan äiti juo viskiä päivällä kotona.
* Maipi Kristensson on tarinan toinen tyttö.
* Tarinan laidalla on kaupungin varakkain poika Tom Seder, jolla on Kämppä ja auto. 
* Aikuisista Larin täti, jonka mies oli kuollut sydänkohtaukseen, on merkittävin ja paniikinomaisesti huolestunut. Hänen tapaamisensa miehensä kuolintodistuksen hakemisen puitteissa tri Kaksosen kanssa kärjistää asioita.
Viktor Afanasjev

**Viktor Mihailovitš Afanasjev** (, s. 31. joulukuuta 1948 Brjansk) on entinen neuvostoliittolainen ja nykyinen venäläinen kosmonautti.
 
Afanasjev valmistui lentäjäksi sotilasilmailukoulusta vuonna 1970. Hän liittyi NKP:n jäseneksi vuonna 1971. Hän yleni everstiksi Neuvostoliiton ilmavoimissa ja on sittemmin toiminut Venäjän ilmavoimissa. Hän on toiminut mm. koelentäjänä. Hänellä on ohjaaja-aikaa 2 000 tuntia 40 eri lentokoneella. Hän lensi Sojuz TM-11-, Sojuz TM-18-, Sojuz TM-29-, Sojuz TM-33- ja Sojuz TM-32 -avaruuslennoilla ja on ollut kaikkiaan yli 545 vuorokautta avaruudessa. Hän on tehnyt yli 38 tuntia avaruuskävelyjä. Afanasjev on jäänyt eläkkeelle avaruuslentäjän tehtävästä. Hän on naimisissa Jelena Afanasjevan kanssa.

## Lähteet
* , 

### Viitteet
Livets Ord

**Livets Ord** on uuskarismaattinen megaseurakunta, jonka pääkirkko sijaitsee Uppsalassa, Ruotsissa. Se on maan johtava Uskon Sana-liikkeen ilmentymä.

Seurakunta perustettiin 24. toukokuuta 1983 Ulf Ekmanin ja hänen vaimonsa Birgitta Ekmanin toimesta. Alussa jäseniä oli noin 20. Seurakunnan juuret ovat toisen maailmansodan jälkeisessä helluntaiherätyksessä. Seurakunta kasvoi kuitenkin nopeasti merkittäväksi evankeliseksi voimaksi Ruotsin vahvasti sekulaarissa yhteiskunnasa. Jo samana vuonna perustettiin raamattukoulu, joka on sittemmin kouluttanut yli 10&nbsp;000 opiskelijaa palvelutyöhön ja lähetystyöhön.

Livets Ordilla on ollut sidoksissa olevia seurakuntia ja palvelutyömuotoja mm. Venäjällä, Ukrainassa ja Bangladeshissa. Ulf Ekman johti seurakuntaa vuoteen 2014 asti. Tämän jälkeen johtoon ovat tulleet mm. pastori Joakim Lundqvist ja nykyinen johtaja David Ekerbring. Seurakunnan toimintaan kuuluvat kiinteästi kansainvälinen verkostotoiminta ja vuosittaiset konferenssit. Vuonna 2016 seurakuntaan osallistui noin 4&nbsp;000 ihmistä ja seurakunta on luokiteltu eurooppalaiseksi megakirkoksi.

## Historia
Uppsalan Livets Ord -seurakunta perustettiin Ulf ja Birgitta Ekmanin sekä 20 jäsenen toimesta toukokuussa 1983. Samana syksynä seurakunnassa aloitettiin myös raamattukoulun järjestäminen. Vuonna 1985 seurakunta perusti kristillisen koulun ja kristillisen lukion vuonna 1990. Vuonna 1986 seurakunta aloitti uuden kirkon rakennustyöt ja tilat valmistuivat vuonna 1987. Vuonna 1994 seurakunta perusti Scandinavian School of Theologyn edeltäjänä toimineen teologisen seminaarin, joka kouluttaa pastoreita ja opiskelijoita teologiassa ja johtajuudessa.

Vuonna 2013 Livets Ordin johto sirtyi Ekmaneilta pastori Joakim Lundqvistille ja tämän vaimolle Marialle. Ekmanit siirtyivät roomalaiskatoliseen kirkkon. Lundqvistit toimivat seurakunnan johdossa vuoteen 2021 asti, minkä jälkeen he luovuttivat seurakunnan johtajuuden Jan Blomille.

## Kansainvälinen työ
Livets Ord toimii kansainvälisesti *Word of Life International* (WOLI) -verkostossa. Verkostoon kuuluu Elämän Sana -seurakuntia ympäri maailman muun muassa Ruotsissa, Armeniassa, Georgiassa, Venäjällä, Vietnamissa, Azerbaidžanissa ja Intiassa. WOLI-verkostossa edistetään uskonopetusta, saarnaamista, hengellistä elämää, lähetystehtävän ja opetuksen teemoja.

## Johtavat pastorit
Johtavat pastorit perustamisesta lähtien:
* 1983–2002: Ulf Ekman
* 2002–2005: Robert Ekh
* 2005–2013: Ulf Ekman
* 2013–2021: Joakim Lundqvist
* 2021–2024: Jan Blom
* 2025→ David Ekerbring

## Katso myös
* Vapaakirkollisuus Ruotsissa
* Elämän Sana Suomi
* Word of Life (Donetsk)

## Lähteet

## Aiheesta muualla
* Livets ord - köp dig frälsning
* Scandinavian School of Theology
Karamelodiktstipendiet

**Karamelodiktstipendiet** on ruotsalainen vuosittain jaettava stipendi. Se myönnetään ruotsin kielen uudistajalle tai musiikin alalla merkittävän teon tehneelle. Palkinnon perusti Povel Ramel täyttäessään 60 vuotta vuonna 1982. Ramelin mukaan se takaa taloudellisen riippumattomuuden loppupäiväksi. Ensimmäisen Karamelodiktstipendiet-stipendin sai Totte Wallin vuonna 1983.

Stipendi on ollut arvoltaan 20&nbsp;000 kruunua (vuonna 2007 25&nbsp;000 kruunua). Lisäksi voittaja saa ison tötterön karkkia. Palkinto jaetaan 29. toukokuuta Hagaparkenissa maanantaiaamuna touko-kesäkuun vaihteessa. Tarjolla on paistettua kyyhkyä, josta moni tosin kieltäytyy.

## Palkinnon saajat

* 1983 – Totte Wallin
* 1984 – Björn Skifs
* 1985 – Anne-Lie Rydé
* 1986 – Mikael Ramel
* 1987 – Claes Eriksson
* 1988 – Ainbusk Singers
* 1989 – Robert Broberg
* 1990 – Ulla Skoog
* 1991 – Magnus Uggla
* 1992 – Tomas von Brömssen
* 1993 – Marie Bergman
* 1994 – Killinggänget
* 1995 – Peter Dalle
* 1996 – Louise Hoffsten
* 1997 – Wille Crafoord
* 1998 – Hannes Holm ja Måns Herngren
* 1999 – Viba femba
* 2000 – Robyn
* 2001 – Fredrik Lindström
* 2002 – The Real Group
* 2003 – Peter Carlsson
* 2004 – Lena Philipsson
* 2005 – Sissela Kyle
* 2006 – Kalle Moraeus
* 2007 – Henrik Dorsin
* 2008 – Babben Larsson
* 2009 – Johan Ulveson
* 2010 – Maria Lundqvist
* 2011 – Johan Glans
* 2012 – Eva Rydberg
* 2013 – Carl-Einar Häckner
* 2014 – Kristina Lugn
* 2015 – Niklas Strömstedt
* 2016 – Per Andersson
* 2017 – Lisa Nilsson
* 2018 – Felix Herngren
* 2019 – Suzanne Reuter
* 2020 – Bengan Janson
* 2021 – First Aid Kit
* 2022 – Tommy Körberg
* 2023 – Orup

## Lähteet
Kanadan Grand Prix 1991

**Kanadan Grand Prix 1991** oli 505. Formula 1 -osakilpailu. Se ajettiin 2. kesäkuuta 1991 Circuit Gilles Villeneuve -radalla. Kilpailun voitti onnekkaasti brasilialainen Nelson Piquet, kun koko kilpailua ylivoimaisesti hallinneen Nigel Mansellin keskittyminen herpaantui viimeisellä kierroksella vaihteen vaihdon sijasta yleisölle vilkutteluun ja auton moottori sammui alle kilometri ennen maalia. Samalla katkesi myös Ayrton Sennan neljä kilpailua kestänyt paalupaikka- ja voittoputki.

## Kilpailun tulokset

## Muuta

*Molemmat Williamsit ensimmäistä kertaa kaudella eturivissä
*Piquet saavutti viimeisen F1 GP -voittonsa 
*Stefano Modenan viimeinen palkintosija 
*Bertrand Gachotin paras sijoitus (5.sija) 
### Merkkipaalut
*Bertrand Gachot: 1. MM-pisteet
*Jordan: 1. MM-pisteet
*Ford: 4100 MM-pistettä
*: 250. paalupaikka

### Kuljettajien MM-tilanne

### Valmistajien MM-tilanne

## Lähteet
Suomennoskirjallisuuden historia

**Suomennoskirjallisuuden historia** on Suomalaisen kirjallisuuden seuran vuonna 2007 julkaisema teos suomennetun kirjallisuuden historiasta. Varsinaisen kirjallisuushistorian lisäksi käsitellään muiden muassa suomentamisen normeja ja tehtävää sekä suomentamisen merkitystä suomen kirjakielen luomisessa ja kehittämisessä.

## Sisältö

### Kääntäjäprofiileja
* Esa Adrian
* Mikael Agricola
* Tuomas Anhava
* Paavo Cajander
* Kaarina Helakisa
* Väinö Hämeen-Anttila
* I. K. Inha
* Lea Karvonen
* Joel Lehtonen
* Toivo Lyy
* Otto Manninen
* Eila Pennanen
* Pentti Saarikoski
* Samuli Suomalainen
* Tyyni Tuulio
* Aale Tynni
* Elina Vaara

## Osat
* 
* 

## Aiheesta muualla
* Kirjan esittely kustantajan sivuilla. 
* Hankkeen kotisivut. (Internet Archive.)
* Käännösten perinne luo vuorovaikutusta.  *Turun Sanomat* 8.6.2007.
* Huhta, Veli-Matti: Raamatusta Jerry Cottoniin. *Kiiltomato.net* 3.1.2008.
* Nummi, Jyrki: Suomentaminen sai linjattoman historian. *Helsingin Sanomat* 14.10.2007.
* Soikkeli, Markku: Kirjallisuuden historia käännöstaiteen näkökulmasta. *Satakunnan Kansa* 2007.
Santa Maria (tulivuori)

**Santa María** on tulivuori Guatemalan läntisellä ylänköalueella, lähellä Quetzaltenangon kaupunkia. Se on 3 772 metriä korkea.

Santa Marian purkaus 1902 oli yksi 1900-luvun kolmesta suurimmasta tulivuoren purkauksesta maailmassa.
Noin 5,5 kuutiokilometriä laavaa purkautui 19 päivää kestäneessä purkauksessa. Tuhkapatsas nousi 28 kilometrin korkeuteen. Suuri osa ympäristöä tuhoutui.

Vuonna 1922 syntyi jättimäisessä kraatterissa uusi tulivuori, Santiaguito. Se on ollut aktiivinen koko olemassaolonsa ajan. Sen korkeus on nyt noin 2 500 metriä merenpinnasta. Santa Marian huipulta voi katsella matalammalla olevan Santiaguiton toistuvia purkauksia.

Santa Marian huipulle noustaan jalkaisin ja sinne järjestetään vaelluksia. Nousu jyrkähköjä polkuja pitkin kestää nelisen tuntia, alastulo sujuu parissa tunnissa.

## Lähteet

## Aiheesta muualla

* 
* 
* 
* 
* 
*
Todomondo

**Todomondo** on Eurovision laulukilpailua 2007 varten perustettu yhtye, joka edusti Romaniaa kuusikielisellä kappaleellaan "Liubi, Liubi, I Love You". 

Todomondon Euroviisuissa esittämä kappale erottui monikielisyydellään: laulussa käytettiin englantia, italiaa, espanjaa, venäjää, ranskaa ja romaniaa, jokaisen jäsenen laulaessa eri kielellä. Yhtye sijoittui Euroviisujen finaalissa sijalle 13. Esityksen jälkeen Todomondo hajosi, ja sen jäsenet jatkoivat musiikkiuraansa kukin omilla tahoillaan. 

## Jäsenet
* Andrei Ştefănescu laulaa yhtyeessä romanian kielellä. Hänellä on Ghedin kanssa oma yhtye Alb Negru.
* Ciro de Luca laulaa yhtyeessä italian kielellä.
* Mister M eli Bogdan Marian Taşcău     laulaa yhtyeessä espanjan kielellä.
* Kamara Ghedi laulaa yhtyeessä ranskan kielellä. Hänellä on Ştefănescun kanssa oma yhtye Alb Negru.
* Valeriu Răileanu laulaa yhtyeessä venäjän kielellä.
* Vlad Creţu laulaa yhtyeessä englannin kielellä.

## Lähteet
Vjerka Serdjutška

**Andri Myh’ailovytš Danylko** (; syntynyt 2. lokakuuta 1973 Pultava, Ukrainan SNT), taiteilijanimeltään **Vjerka Serdjutška** (), on ukrainalainen koomikko, tanssija ja poplaulaja. Hän edusti Ukrainaa Helsingissä Eurovision laulukilpailussa 2007 kappaleella ”Dancing Lasha Tumbai”.

Esityksessään Serdjutška oli pukeutunut naiseksi ja hopeiseen folioasuun, ja hänellä oli päänsä päällä hopeinen tähti. Edustuskappaleessa laulettiin saksaksi, ukrainaksi, englanniksi, venäjäksi ja mongoliksi sanoituksia, jotka eivät tarkoita oikeastaan mitään. Serdjutška oli yksi finaalin ennakkosuosikeista ja sijoittui lopulta toiseksi 235 pisteellään. Hän hävisi voittaneelle Serbialle 33 pisteellä.

Serdjutškan laulua arvosteltiin, kun osa eurooppalaisista oli kuulevinaan laulussa laulettavan *Russia goodbye* (hyvästi Venäjä). Serdjutška kiisti asian ja varmuuden vuoksi muutti kappaleen nimeksi ”Dancing Lasha Tumbai”. Serdjutškan mukaan *Lasha Tumbai* on mongolia ja tarkoittaa kermavaahtoa. *Dancing Lasha Tumbai* sijoittui Britannian singlelistalla sijalle 23. Suomen singlelistalla se sijoittui peräti toiseksi.

Serdjutškan oli myös tarkoitus olla mukana Ukrainan vuoden  euroviisukarsinnassa, mutta hän joutui perumaan osallistumisensa aikatauluongelmien vuoksi.

Serdjutškalla oli lyhyt cameorooli vuoden 2015 komediaelokuvassa *[[Spy – vakoojan asussa]]*. Vuoden 2019 euroviisuissa hän esiintyi kilpailun väliohjelmanumerossa, missä hän lauloi Netta Barzilain kappaleen *[[Toy (kappale)|Toy]]*.

Serdjutška myi vuoden 1974 Rolls-Royce Silver Shadow'n, jota Freddie Mercury ajoi elämänsä viimeisiin päiviin asti, Sotheby’sin huutokaupassa vuonna 2022. Taiteilija päätti lahjoittaa koko summan legendaarisen auton myynnistä Ukrainan kuntoutuskeskuksen rakentamiseen sodasta kärsineiden ukrainalaisten kuntoutukseen.

## Televisio
1990-luvun lopussa ja vuoden 2000 alussa Danylko alkoi juontaa keskusteluohjelmaa nimeltään *SV-šou* (ukrainan sanoista *спальний вагон*, *spalnyi vagon* ’makuuvaunu’), jota esitettiin Ukrainan eri televisiokanavilla.

## Diskografia

### Albumit
* *Ja roždena dlja ljubvi*, 1998
* *Gop-gop*, 2002
* *Tšita drita*, 2003
* *Ha-ra-šo*, 2003
* *Ženiha hotela*, 2004
* *Posle tebja*, 2005
* *Novyje pesni Verki Serdjutški*, 2006
* *Trali-Vali*, 2006
* *Doremi Doredo*, 2008
* *[[Sexy (albumi)|Sexy]]*, 2020

### Singlet
* ”Dancing Lasha Tumbai”, 2007
* ”Kiss Please”, 2007
* ”I Am Eurovision Queen”, 2008
* ”Do Re Mi”, 2008
* ”Spy Party”, 2015

## Lähteet

## Aiheesta muualla

* Viralliset sivut
Roger Cicero

**Roger Cicero** (6. heinäkuuta 1970 Berliini – 24. maaliskuuta 2016) oli saksalainen jazzmuusikko. Hän on romanialaisen pianistin Eugen Ciceron poika ja aloitti oman uransa teinitähtenä. Ensimmäisen kerran näyttämöllä hän oli 11-vuotiaana ja televisiossa 16-vuotiaana. Hän edusti Saksaa Eurovision laulukilpailussa 2007 kappaleella *[[Frauen regier'n die Welt]]* – "Naiset hallitsevat maailmaa".

Cicero kuoli aivohalvaukseen 45-vuotiaana 24. maaliskuuta 2016.

## Lähteet

## Aiheesta muualla

* RogerCicero.de - viralliset kotisivut 
*
Ulf Grönholm

**Ulf Gunnar Johannes Grönholm** (8. tammikuuta 1943 Helsinki &ndash; 26. helmikuuta 1981 Kirkkonummi) oli suomalainen ralliautoilija. Ammatiltaan hän oli maanviljelijä. Rallin kaksinkertainen maailmanmestari Marcus Grönholm on Ulf Grönholmin poika.

## Ralliuran alkuvuodet

Grönholm kilpaili ralliautoilun yleisessä luokassa vuodesta 1967 alkaen. Hän saavutti ensimmäiset kansallisesti merkittävät voittonsa 100-rallissa ja Teekkarirallissa vuonna 1969, Hakkapeliittarallissa vuonna 1970, 100-rallissa ja Sveitsin talvirallissa vuonna 1971 sekä 100-rallissa, Reiskan rallissa ja Ampiaisrallissa vuonna 1972. Hän ajoi Antti Aarnio-Wihurin rallitallissa ja sijoittui vuoden 1971 Tunturirallissa toiseksi edellään vain oma tallipäällikkönsä. Pohjola-rallin hän voitti ensimmäisen kerran vuonna 1973 ja uusi voittonsa vuosina 1977 ja 1980.

## SM-rallit ja Jyväskylän suurajot

Rallin Suomen mestaruuden Grönholm voitti kahdesti, ja kaksi kertaa hän sijoittui SM-sarjassa toiseksi. Vuonna 1973 hän ajoi ryhmä 2:ssa Opel Asconaa ja sijoittui Timo Mäkisen takana toiseksi. Vuonna 1976 hän sijoittui ryhmä 4:ssä Tapio Rainion jälkeen toiseksi ajettuaan edelleen Opel Asconaa.

Vuonna 1977 Grönholm voitti ryhmä 4:n Suomen mestaruuden. Hänen kartanlukijanaan oli koko kauden ajan Raimo Anttonen, ja autona oli Opel Kadett. Taakse jäi tulevia maailmanmestareita: Timo Salonen sijoittui toiseksi ja Ari Vatanen kolmanneksi. Seuraavana vuonna Grönholm voitti Suomen mestaruuden ryhmä 2:ssa. Autona oli edelleen Opel Kadett. Toiseksi SM-sarjassa sijoittui Hannu Valtaharju ja kolmanneksi Henri Toivonen.

Jyväskylän suurajoissa Grönholm sijoittui kahdesti kuuden parhaan joukkoon. Vuonna 1973 hän oli kuudes kartanlukijanaan Henry Laine ja autonaan Opel Ascona. Vuonna 1979 hän sijoittui Bob Rehnströmin kanssa neljänneksi Fiat 131 Mirafiorilla.

## Kuolema

Grönholm ja kartanlukija Bob Rehnström kuolivat tehdessään Hankirallia varten viimeistelyharjoituksia keskellä yötä 26.&nbsp;helmikuuta 1981 Kirkkonummella. Grönholm törmäsi hiekoittamassa olleeseen aura-autoon. Grönholmin ajama Fiat syttyi räjähdysmäisesti tuleen, ja sekä Grönholm että Rehnström kuolivat välittömästi. Lehtitietojen mukaan hiekoitusauton kuljettaja oli yrittänyt valoilla varoittaa vastaantullutta Grönholmia. Joidenkin lähteiden mukaan aura-auto olisi ollut tien reunassa pysähtyneenä ilman valoja. Tietä ei ollut suljettu harjoittelua varten muulta liikenteeltä.

## Lähteet

* 
* 
* 
* 
* 
* 

### Viitteet
Scooch

**Scooch** on brittiläinen popyhtye, joka perustettiin vuonna 1998 ja koottiin uudestaan vuonna 2007 edustamaan maataan Eurovision laulukilpailussa 2007 kappaleella "Flying the Flag (for You)". Se sijoittui kisassa toiseksi viimeiseksi 19 pisteellä, josta 12 oli Maltalta. Kappaleen aikana muusikot esiintyivät lavalla lentoemänniksi ja stuerteiksi pukeutuneina.

Yllättäen kilpailukappale menestyi  Eurovision laulukilpailun ulkopuolella ja nousi myyntilistojen viidenneksi. Sitä ennen Single "When My Baby" (lokakuu 1999) nousi brittilistan 29. sijalle ja "More Than I Needed to Know" (tammikuu 2000)  viidenneksi. Julkaisut ovat saavuttaneet menestystä myös Japanissa.

Scooch on julkaissut kaksi albumia: *Welcome to the Planet Pop* (2000) ja "Four Sure" (2000, uudelleen 2007). 

## Jäsenet
* Natalie Powers (s. 1977)
* Caroline Barnes (s. 1979)
* David Ducasse (s. 1978)
* Russ Spencer (s. 1980)

## Lähteet
Mikojan-Gurevitš MiG-1

**Mikojan-Gurevitš MiG-1** () oli neuvostoliittolainen yksimoottorinen ja yksipaikkainen hävittäjälentokone  toisessa maailmansodassa.

## Kehitys
Polikarpovin suunnittelutoimisto suunnitteli tammikuussa 1939 laadittuun torjuntahävittäjän  vaatimuksien teknilliseen erittelyyn perustuvaa lentokonetta nimellä **I-200**. Suunnittelua johti kesäkuussa 1939 Nikolai Polikarpov ja M. Tetivikin. Polikarpov ei valinnut tähtimoottoria, vaan tehokkaamman Mikulin AM-37-rivimoottorin. 

Suunniteltaessa oli tarkoitus tehdä mahdollisimman pieni lentokone suuren moottorin ympärille, jolloin massa ja vastus minimoituvat. Elokuussa 1939 Polikarpov nimesi N. Andrianovin pääsuunnittelijaksi. 

Polikarpov alkoi siirtyä sivuun johtavan suunnittelijan tehtävästä. Marraskuussa 1939 Polikarpovin vieraillessa Saksassa hänen suunnittelutoimistosta hajotettiin muodostettaessa uusi toimisto, jota johtivat Artjom Mikojan ja Mihail Gurevitš. Toimisto pysyi muodollisesti Polikarpovin alaisuudessa kesäkuuhun 1940.

## Tekniset tiedot (Mikojan-Gurevitš MiG-1)

## Lähteet
* 

## Aiheesta muualla
*MiG-1 from ctrl-c.liu.se
Christinehofin linna

**Christinehofin linna** () on linna Andrarumin pitäjässä, Tomelillan kunnassa, Skånessa, eteläisessä Ruotsissa. 

Arkkitehti Georg Mochelten rakennutti Nya huset -nimisen linnan vuosina 1737–1740 kreivitär Christina Piperin toimeksiannosta Jochum Beckin vuonna 1644 omistaman maatilan raunioille 29 600 hopeataalerin hinnalla. Linnan tarkoituksena oli, että näin Christina Piper säilyttäisi lähellä olevan omistamansa Andrarumin alunatehtaan hallinnan.

Christinehofin linna edustaa tyylisuunnaltaan hollantilaista barokkia. Siinä on kolme kerrosta ja kaksi siipirakennuksta, ja se on pohjoissaksalaista barokkityyliä myöhäiskaroliinisella pohjakaavalla. Vuonna 1747 Christina Piper teki linnasta Piperin suvun sääntöperinnön. Hänen poikansa kreivi Carl Fredrik Piper (1700–1770) antoi linnalle sen nykyisen nimen äitinsä muistoksi. Vuonna 1911 linnan omisti kamariherra, kreivi Erik Piper.

Linna on edelleen suvun omistuksessa. Linnaan kuuluu myös muotopuutarha.

## Lähteet

## Aiheesta muualla

* Christinehofs ekopark 
* Ystads Allehanda: Ett slott med historia och framtid  
*Virallinen kotisivu (ruotsiksi, englanniksi ja saksaksi)
Kenan Doğulu

**Kenan Doğulu** (s. 31. toukokuuta 1974 Istanbul, Turkki) on turkkilainen popmuusikko. Hän edusti Turkkia Eurovision laulukilpailussa 2007 kappaleella *[[Shake It Up Şekerim]]* ja sijoittui neljänneksi.

Doğulu on soittanut pianoa ja huilua lapsesta asti. Ensimmäinen albumi *Simsiki siki siki* ilmestyi vuonna 1993. Musiikissa on kuultavissa vaikutteita turkkilaisesta kansanmusiikista.

## Lähteet

## Aiheesta muualla
Aleksandr Mikulin

**Aleksandr Aleksandrovitš Mikulin** (, 2. helmikuuta 1895, Vladimir – 13. toukokuuta 1985 Moskova) oli neuvostoliittolainen lentokoneiden voimalaitteiden suunnittelija.

Vuonna 1915 Mikulin alkoi työskennellä venäläisessä Automoottoreiden tieteellisessä instituutissa, jota johti Stetškin. Se kehitti ensimmäisen venäläisen lentokonemoottorin vuonna 1916.

Vuosina 1925–1928 Mikulin kehitti Hugo Junkersin moottoreiden pohjalta AM-13-moottorin, joka oli  V-12-moottori, joka kehitti 880 hv. Tänä aikana Saksa ja Neuvostoliitto toimivat yhteistyössä Ententen ja Yhdysvaltain pyrkiessä lakkauttamaan lentokoneteollisuuden Saksassa. 

Mikulin alkoi kehittää moottoreita Lentomoottoreiden keskusinstituutissa. Ensimmäinen oli Mikulin AM-34. Tunnetuin oli Mikulin AM-38.

1943 Mikulinista tuli Tiedeakatemian jäsen. 
 
Toisen maailmansodan jälkeen Mikulin kehitti suihkumoottoreita. 1950-luvulla hän ja Sergei Tumanski maailman tehokkaimman suihkumoottorin, Mikulin AM-3M, jonka työntövoima oli 95&nbsp;000 Newtonia. Sitä käytti Tupolev Tu-104.

## Mäntämoottorit
* Mikulin AM-34 Tupolev ANT-25:een
* Mikulin AM-35
* Mikulin AM-38 Iljušin Il-2:een
* Mikulin AM-39
* Mikulin AM-42

## Suihkumoottorit
*Mikulin AMBS-3
*Mikulin AM-3 Tupolev Tu-104:ään

## Aiheesta muualla
*Aleksandr Mikulin
Hätilä

**Hätilä** on Hämeenlinnan 15. kaupunginosa, joka sijaitsee keskustan ja Vanajaveden itäpuolella. Se sijaitsee aivan Hämeenlinnan rautatieaseman tuntumassa. Hätilässä on Ortelan ja Tuomelan alakoulut ja Hämeenlinnan yhteiskoulu, jonka yhteyteen kuuluu yläkoulun lisäksi nykyään myös Tuomelan koulu. Arkkitehti Mika Ernon suunnittelema Hätilän kirkko valmistui vuonna 1956. Hätilässä sijaitsevat myös Hämeenlinnan keilahalli sekä Hämeenlinnan keskuspaloasema.

Nimestään huolimatta Puolustusvoimien Hätilän ampuma-alue, jota pääasiassa käyttää Parolannummella majaileva Panssariprikaati, ei sijaitse Hätilän vaan Taka-Hätilän kaupunginosassa.

## Historia

Hätilä on muinainen hämäläiskylä, joka kuului keskiajalla Vanajan pitäjään. 1500-luvulla kylän alueet joutuivat läheisen Hämeen linnan alaisuuteen, ja sinne perustettiin yksi linnan kolmesta latokartanosta. **Hätilän kartano** säilyi sotilasvirkatalon muodossa 1900-luvulle asti. 1900-luvun alkupuolella Hämeenlinnan kaupungin rajan välittömässä läheisyydessä sijainneesta kylästä muodostui Hämeenlinnan maalaiskunnan suurin ja tärkein taajama, jossa oli muun muassa kauppaliikkeitä sekä sahateollisuutta. Hätilä liitettiin osaksi kaupunkia vuoden 1948 kuntaliitoksessa, minkä jälkeen lähes kaikki merkit vanhasta kyläasutuksesta ja kartanosta ovat hävinneet uuden rakennuskannan tieltä.

## Lähteet

*Vilkuna, Anna-Maria: *Vanajan historia III. Vanajan kunnan ja Hämeenlinnan maalaiskunnan historia 1860-luvulta kuntien lakkauttamisen vuosiin 1948 ja 1967*. Wanaja-seura ry, Hämeenlinna, 2004. .

### Viitteet

## Aiheesta muualla

* Hätilä Hämeenlinnan kaupungin sivuilla
Molitva

”**Molitva**” on Vladimir Graićin säveltämä ja Saša Milošević Maren sanoittama kappale, jolla serbialainen Marija Šerifović voitti vuoden 2007 Eurovision laulukilpailun. Kappaletta on kuvailtu tunteikkaaksi balladiksi. Se on ensimmäinen muulla kuin englannin kielellä laulettu voittokappale vuoden 1998 jälkeen.

Kappale on julkaistu myös suomeksi nimellä ”Rukoilen”, englanniksi nimellä ”Destiny” ja venäjäksi nimellä ”Molitva” (”Молитва”). Sanoitukseltaan kappale on uskonnollissävytteinen.

## Lähteet
Shannon (Formula 1 -talli)

**Shannon** oli brittiläinen Formula 1 -talli, joka kilpaili sarjassa yhden osakilpailun verran vuonna . Tallin ainoa kuljettaja oli Trevor Taylor, joka sijoittui Britannian osakilpailussa viimeiseksi, sillä auton moottori hajosi jo ennen kuin kilpailu ehdittiin edes aloittaa.

## Tilastot ja saavutukset F1-sarjassa
()

## Lähteet